дължат на използването на органични разтворители в някои лакове и бои и в продукти за пребоядисване на превозните средства и за изменение на Директива 1999/13/ЕО
 —
 приемане на национално законодателство и определяне на компетентен(и) орган(и)
 —
 определяне на максимални стойности за съдържанието на ЛОС за бои и лакове (член 3 и приложение II)
 —
 определяне на изисквания, с които се гарантира, че етикетирането на продуктите при пускането им на пазара и пускането на пазара на продуктите отговарят на съответните изисквания (членове 3 и 4)
 График: тези разпоредби на директивата започват да се прилагат в срок от 5 години след влизане в сила на настоящото споразумение.
 Управление на отпадъците и на ресурсите
 Директива 2008/98/ЕО относно отпадъците
 —
 приемане на национално законодателство и определяне на компетентен(и) орган(и)
 График: тези разпоредби на директивата започват да се прилагат в срок от 3 години след влизане в сила на настоящото споразумение.
 —
 изготвяне на планове за управление на отпадъците в съответствие с петстепенната йерархия на отпадъците и програмите за предотвратяване на образуването на отпадъци (глава V от Директива 2008/98/ЕО)
 График: тези разпоредби на директивата започват да се прилагат в срок от 3 години след влизане в сила на настоящото споразумение.
 —
 изготвяне на механизъм за пълно възстановяване на разходите за управление на отпадъците в съответствие с принципа „замърсителят плаща“ и принципа на разширена отговорност на производителя (член 14)
 График: тези разпоредби на директивата започват да се прилагат в срок от 5 години след влизане в сила на настоящото споразумение.
 —
 изготвяне на система за предоставяне на разрешения на организации/предприятия, извършващи операции за обезвреждане или оползотворяване, със специални задължения за управление на опасни отпадъци (глава IV от Директива 2008/98/ЕО)
 График: тези разпоредби на директивата започват да се прилагат в срок от 5 години след влизане в сила на настоящото споразумение.
 —
 създаване на регистър на организации или предприятия, които събират или превозват отпадъци (глава IV от Директива 2008/98/ЕО)
 График: тези разпоредби на директивата започват да се прилагат в срок от 5 години след влизане в сила на настоящото споразумение.
 Директива 1999/31/ЕО относно депонирането на отпадъци, изменена с Регламент (ЕО) 1882/2003
 —
 приемане на национално законодателство и определяне на компетентен(и) орган(и)
 —
 класификация на категории депа (член 4)
 —
 изготвяне на национална стратегия за намаляване на биоразградимите общински отпадъци, които постъпват в депата (член 5)
 —
 създаване на система за заявления и разрешения и на процедури по приемане на отпадъците (членове 5—7, 11, 12 и 14)
 —
 създаване на процедури по контрол и мониторинг през фазата на експлоатация и на процедури по закриване и последващи грижи за депа, които ще бъдат закрити (членове 12 и 13)
 —
 създаване на планове за подобряване на условията в съществуващи депа (член 14)
 —
 създаване на механизъм за разходите (член 10)
 —
 гарантиране, че съответните отпадъци за предмет на обработка преди приемането в депо (член 6)
 График: тези разпоредби на директивата започват да се прилагат за съществуващите съоръжения в срок от 6 години след влизане в сила на настоящото споразумение. За всички съоръжения, пуснати в действие след подписването на настоящото споразумение,